An Coronaviruses grupo nin mga magkakapamilyang RNA virus na nagkakawsa nin hilang sa mga mammal asin mga gamgam. Sa mga tawo asin gamgam, nagkakawsa sinda nin respiratory tract infection na pwedeng maluya sana o kaya man nakakagadan. An maluyang klase nin hilang sa mga tawo pwedeng arog kan common cold (na hali man sa ibang klase nin mga virus, arog halimbawa kan rhinoviruses), mantang an mga nakakagadan man na klase iyo an SARS, MERS, asin COVID-19. Sa mga baka asin mga orig, nagkakawsa an mga ini nin diarrhea, mantang sa mga kino man, hepatitis asin encephalomyeletis.